b'\n_START_ARTICLE_\nParadis\n_START_PARAGRAPH_\nParadis er et persisk ord som oftest blir oppfattet og identifisert med Edens hage eller Himmelen. Ordets opprinnelig mening er en \xc2\xabavlukket hage\xc2\xbb eller \xc2\xabkongelig jaktomr\xc3\xa5de\xc2\xbb. Begrepet kom inn i j\xc3\xb8disk (og sluttligen ogs\xc3\xa5 kristen) trosforestillinger som en gresk oversettelse for Edens hage i Septuaginta. Det er stundom ogs\xc3\xa5 identifisert med \xc2\xabAbrahams skj\xc3\xb8d\xc2\xbb, oppholdsstedet for de rettskafne d\xc3\xb8de som venter p\xc3\xa5 Dommedag. I Evangeliet etter Lukas forteller Jesus en angrende kriminell som er korsfestet ved siden av ham og de vil bli sammen n\xc3\xa5r jorden er blitt gjenopprettet som paradis: \xc2\xabSannelig, jeg sier deg: I dag skal du v\xc3\xa6re med meg i paradis.\xc2\xbb\n_START_SECTION_\nEtymologi\n_START_PARAGRAPH_\nOrdet \xc2\xabparadis\xc2\xbb har g\xc3\xa5tt inn i norsk og engelsk fra det tilsvarende franske ordet, arvet fra latinske \xc2\xabparadisus\xc2\xbb, som igjen kommer fra greske \xcf\x80\xce\xb1\xcf\x81\xce\xb1\xce\xb4\xce\xb5\xce\xb9\xcf\x83\xce\xbf\xcf\x82 (\xc2\xabkongelig hage\xc2\xbb). Det greske ordet kommer igjen fra det avestiske ordet \xc2\xabpairida\xc3\xaaza-\xc2\xbb (et \xc3\xb8stlig og historisk gammeliransk spr\xc3\xa5k) = \xc2\xabstengt inngjerding\xc2\xbb, som er en sammensetning av \xc2\xabpairi-\xc2\xbb (= \xc2\xabrundt\xc2\xbb) (beslektet med greske \xcf\x80\xce\xb5\xcf\x81\xce\xaf peri-) og \xc2\xab-diz\xc2\xbb (= \xc2\xab\xc3\xa5 skape, gj\xc3\xb8re\xc2\xbb), beslektet med den engelske \xc2\xabdough\xc2\xbb = deig._NEWLINE_Et tilknyttet ord er det sanskritiske ordet \xc2\xabparad\xc4\x93sha\xc2\xbb = \xc2\xabfremmed land\xc2\xbb eller \xc2\xabh\xc3\xb8yeste land\xc2\xbb fra sanskrit \xc2\xabpara\xc2\xbb = \xc2\xabbortenfor\xc2\xbb (gresk \xcf\x80\xce\xb5\xcf\x81\xce\xb1 per\xc4\x81) og \xc2\xabd\xc4\x93sha\xc2\xbb = \xc2\xabland, omr\xc3\xa5de\xc2\xbb._NEWLINE_Ordet gikk ogs\xc3\xa5 inn i semittiske spr\xc3\xa5k: akkadisk pardesu, arabisk firdaws (\xd9\x81\xd8\xb1\xd8\xaf\xd9\x88\xd8\xb3), arameisk pardaysa (\xdc\xa6\xdc\xaa\xdc\x95\xdc\x9d\xdc\xa3\xdc\x90), og hebraisk pardes.\n_START_SECTION_\nParadisiske hager\n_START_PARAGRAPH_\nKilder s\xc3\xa5 tidlige som den antikke greske forfatteren og historikeren Xenofon i hans Anabasis rapporterte om den ber\xc3\xb8mte persiske \xc2\xabparadisiske\xc2\xbb hagen. I Akamenide-dynastiets Persia, muligens tidligere (i Mesopotamia?), ble begrepet ikke gitt til \xc2\xablandskapshager\xc2\xbb, men spesielt til kongelige jaktomr\xc3\xa5der, faktisk en tidlig form for naturreservat, og paradiset blir s\xc3\xa5ledes omtalt som et evig jaktomr\xc3\xa5de, ikke bare for relativt primitive kulturer (eksempelvis indianere i Amerika), men ogs\xc3\xa5 i mer avanserte, hovedsakelig jordbrukssivilisasjoner som eksempelvis det egyptiske Aaru eller det antikke greske Elysion.'